इसकी सबसे तगड़ी तैयारी दैनिक भास्कर चंडीगढ़ के मानव संसाधन (एचआर) विभाग ने कर रखी है। इस विभाग की मुखिया मोहतरमा रुपिंदर कौर इस काम में इतनी मशरूफ हैं कि पूछो मत! उन्होंने इसके लिए कर्मचारियों की नाक में दम कर रखा है। एचआर विभाग का हर कर्मचारी इस काम के लिए गाहे-बगाहे उनकी झिडक़ी सुनने के लिए खुद को तैयार किए बैठा है। लेकिन विभाग के चंद मैनेजरनुमा घाघ प्राणी इस गतिविधि, अफरा-तफरी पर मंद-मंद मुस्कराते हुए आनंद लेने में भी मशगूल हैं।